Fillipense 2: 5 - 18 Nagmaalgesindheid - Ds Petrus Grové (Sloet) - Wapadrant
Fillipense 2: 5 - 18 Nagmaalgesindheid - Ds Petrus Grové (Sloet)
Dis 'n voorreg om deel te wees van namaal. Om te dink aan die ruil transaksie. Jesus wat gekom het en voor elkeen van ons persoonlik kom staan het en ons sondes uitgetrek het, en Homself daarmee aangetrek het . Hy het Hom self aangetrek met al ons sondes todat Hy so vieslik besmeer was met ons sondes dat Sy Vader Hom wou starf vir al ons sondes. In ruil daarvoor het Hy Sy heiligeheid en geregtigheid uitgetrek en ons daarmee aangetrek sodat ons heilig en geregtig voor God kan staan! Hy het vir ons iets geword wat Hy nie was nie (sondig) sodat ons iets kan word wat ons nie was nie (heilig en geregtig).
Hierdie gedeelte vat ons in die hemel in om ons te verduidlik dat Jesus van ewigheid af God was voor Hy aarde toe gekom het. Amper soos 'n kamera wat in die hemel in kyk en ons wys wie Jesus was voor Hy gekom het en wat Sy gesindheid was wat gemaak het dat Hy gekom het.
Jesus was in dieselfde gestalte as God.
Tydens nagmaal dink baie mense aan die beeld van Jesus as gebroke mens aan die kruis en dit was natuurlik so. En as ons dink aan hoe Jesus vandag lyk dan dink ons dat Hy min of meer die gestalte van 'n mens het aan die regterhand van God, wit klere lang baard, sagmoedige Israeliet.
Maar hierdie gedeelte herinner ons (vers 6)daaraan dat voordat Jesus 9 maande in Maria se "maag" was, en voor Sy nederige geboorte in die stal, het Hy van ewigheid bestaan op God gelyke wyse. Die oorspronklike woord beteken dieselfde vorm as God, een in wese.
Openbaring beskryf Jesus soos Johannes op Patmos vir Jesus in 'n gesig sien……..
Die Bybel leer ons God meet die heelal met breedte van hand………
Bose sidder as Hy praat…….
Jesus het van ewigheid af en steeds vandag in volle vrede, rykdom, weelde en mag geleef.
Jesus is verstommend, onmoontlik vir ons om te begryp massief, alle mag in hemel en op aarde.
Ons sien dus wat die agtergrond van hierdie gedeelte is. Jesus wat massief God is, leef in alle heerlikheid. En nou die probleem: die mens is verlore. Die oplossing: God sal in Jesus mens word om ons te kom red.
Die verstommende is die gesindheid waarmee Jesus dit doen.
Hy beskou niks wat Hy het en is as iets om aan vas te hou, maar gee alles prys en let wel Homself . Verneder Homselfom ons te kom red.
Sien julle ware nagmaalgesindheid. Vir jou en vir my het Jesus alles gelos om vir 33 jaar lank te kom lei, gespot te word, verag te word, gemartel te word.
Jesus beskou alles wat Hy het, sy posisie as Koning sy rykdom en gerief nie as iets wat Hy selfsugtig tot sy eie voordeel aan moet vashou nie. Hy beskou sy posisie as die beste posisie om vir my en jou te kom red. Hy is die enigste een wat as sondelose kan kom betaal vir sondes, Hy as God is die enigste wat die straf van God kan verduur. Jesus se gesindheid is dat Hy in die ideale posisie is, Hy is bevoeg, binne die vermoë om hierdie nederige werk van verlossing te kom bewerk. Daarom kon Hy alles prysgee, want Hy bestaan nie vir Homself, maar Sy liefde maak dat Hy Sy posisie gebruik om ons te red.
Jesus laat los al sy rykdom, mag en gerief. Hy word gebore deur 'n tiener ma, word deel van 'n armoedige gesin, maak sy oë oop in 'n stal.
Ons sien die beeld van Jesus wat alles laat los wat hy in Sy mag het om aarde toe te val…..En terwyl Hy aarde toe val trek Hy alles wat Hy was uit om al kleiner en nietiger mens te word. Al kleiner en kleiner, verneder Homself al meer, word al minder todat Hy gebore word in 'n stal.
Wat meer is vers 7 sê Hy het Homself verneder. Letterlik Hy het homself niks gemaak, Hy het homself leeg gemaak van Sy Goddelike bestaan om men te word in die gestalte van 'n slaaf.
Jesus het homself leeg gemaak van wat Hy was. Hierdie woord beteken om jouself niksseggend, sonder mag, sonder invloed te maak, sonder inhoud. Hy het niks van wat Hy gehad het saam gebring nie. alles prys gegee. Hy het geen voorwaarde gehad om te kom nie, net gelos en gekom. Kan julle glo dat iemand dit kan doen, dink hoe baie Hy ons lief het.
Dalk kon Hy en Vader nog dink, Hy sal kom as prins, kind van Koning, dan meer invloed om mense te bereik. Dit sou massiewe stap af gewees het van Sy koninkryk maar tog meer van pas vir die Koning van die konings. Maar nee Hy word arm slaaf vir ons.
Hy maak homself ook leeg van Sy lewe, Hy't nog nooit dood geken nie maar Hy kom sterf, maak dood deel van Sy bestaan sodat ons nooit sal sterf!
As jy ooit gewonder het wat die ware gesindheid agter nagmaal was…….
En dit alles vir elkeen van ons. Jou naam, jou sonde, persoonlik vir jou. Alles sodat ek en julle heilig vaar God kan staan, geregtig, volkome versoen……dis 'n rede tot fees.
Geen beeld wat naby kan kom nie. Bill Gates alles los res van lewe arm plakker sonder invloed, sonder krag en water.
Dalk jou lewe alles los, uit liefde vir mense in hut in Lesotho, net gaan dien, sonder krag en water. Selfs al weet jy hulle gaan jou haat, en heel moonltik doodmaak, maar jou liefde oorwin alles, jy gee jouself.
Ons moet dieselfde gesindheid hê.
Nou hierdie gesindheid van Jesus is wonderlik, ons is dankbaar dat Hy dit vir ons gedoen het. Maar wat my bang maak van hierdie gedeelte is dat ons dieselfde gesindheid moet hê! Nie min of meer dieselfde, Here ek gee darm kos pakkies vir armes kerstyd, help tannies oor die straat. Nee Jesus wil dat Sy gesindheid ons gesindheid moet wees (vers 5, presies dieselfde!
Hierdie nagmaal wil ons Koning hê dat Sy gesindheid deur ons sal voortleef op aarde, ons as Sy liggaam moet presies dieselfde doen. En nie net tydens nagmaal, elke dag van die res van ons lewens.
Dis nogal scary as ek soos die kinders moet praat.
Kom ons kyk dus wat dit is wat ons moet doen.
Kom ons kyk ook hoe ons dit sal regkry.
Die gedeelte fokus nou van Jesus af op ons. Sal ons met dieselfde gesindheid gaan dien?
Soos met Jesus in die hemel is daar 'n probleem:
Mense ken nie vir Jesus nie. Duisende rondom ons vergaan weens 'n gebrek aan liefde.
Gaan en maak dissipels….
Gaan doen dit alles met dieselfde gesindheid as Jesus….
Die eerste ding wat ons sien is dat Jesus niks wat Hy gehad het beskou het as iets om aan vas te hou, of ook vertaal begeer. Niks wat Hy selfsugtig self wou hou. Hy't alles prys gegee ter wille van ons. Ten volle oorgegee in gehoorsaamheid aan Sy Vader. Vers 7 Hy't homself leeg gemaak, verneder.
As ons hierdie gesindheid moet nadoen?
Waaraan hou ek vas, wat begeer ek. Is die geld in my bank nog myne. My lewensstyl? Sal ten alle koste werk en swoeg om dit te behou.
Ons Koning roep ons om te deel in Sy gesindheid, ons is immer christene navolgers van Jesus.
Hy roep ons hierdie nagmaal in RSA om prys te gee, alles oor te gee in gehoorsaamheid aan ons Vader, sodat Hy deur ons kan gee, kan liefhê, kan versorg.
Om te sê Here hier is my geld, alles, maak met dit in 2012 wat U wil. Here sê vir my ek moet spaar, sê vir my vir wie en wat moet ek gee, soveel soos U wil.
Here my tyd, is U s'n. Here sê waaraan ek dit moet spandeer, U sal sorg.
Here hier is ek met alles…….nou begin ons nagmaal verstaan.
Tweedens dien ons dat Jesus nie sy bestaan as Godgelyke wese aan vasgehou het vir eie gewin nie, maar dit juis gebruik het om ons te kom red.
Kom ons vra hierdie nagmaal wat maak ek hier op aarde, en dan spesifiek in die werk wat ek is, in die gemeenskap waar ek is, in die verhoudeings waarin ek is.
Here ek gee dit vir U. hoe wil U my werk gebruik, my verhoudings. U het my spesiaal gevorm, hoe kan dit U dien Vader?
Kom julle agter die gesindheid wat God in gedagte het is radikaal anders as waaraan ons gewoond is. Ons is gewoond om iets te gee, 'n deel van onsself, soveel as wat vir ons gerieflik is, soveel dat dit nie my lewenstyl in gevaar bring nie.
In Jesus, met nagmaal, het Vader radikaal kom wys watter gesindheid dit verg om die wêreld te verander. En dis steeds vandag so.
Ek is oortuig dat God hierdie land wil verander, ek is oortuig dat God lig en hoop wil bring vir Afrika. Ek is ooortuig dat God al meer Sy koninkryk wil sigbaar maak hier in ons deurmekaar land.
Maar ek is ook oortuig dat God ons wil gebruik om dit te doen. Dit gaan nie uit die hemel op ons val nie. Ons lees dit ook in vers 15. Ons leef te midde van korrupte geslag (RSA), maar ons moet die ligdraers wees!
God wil lig bring, en ons gaan dit indra in hierdie donker land.
Om hierdie land te verander gaan nie ligte aanpassings verg nie, meer kerbywoning, en jou bydra bietjie groter maak nie. Om hierdie land te verander gaan vra dat ons ons radikaal moet los maak van dit waaraan ons vas is, onsself prysgee om te dien, lief te hê, slelfs al sal ons gehaat word.
Maar hierdie lig sal nie uitgedoof kan word nie.
Dis ek en julle, in die oorwinning van Jesus!!
Selfde gesindheid: gesindheid……afgelei van diafragma, die vermoë om te beheer, te fokus.
Hierdie nagmaal roep die Here ons om te fokus, weg van jou belange, geld, gerief. Maar ook weg van jou vrese, koerante, negatiwiteit. Soos die jaar aangaan sal ons maklik fokus verloor omdat ons self wil sorg en self wil bekommer. Beheer jou fokus, skuif dit telkens terug as klaar nuus gekyk, as ingesluk word by werk.
Maar kan ons dieselfde gesindheid hê as Jesus. Ons is sondaars?
Ef 2:13 ons is een met Jesus, ons is versoen……. Ook Joh 17:21-22. 2Kor 5:17……
Gebruik jou geregtigeheid en laat God jou verander Esg 33.
Dis God wat ons gewillig en bekwaam maak.
God vra nie van jou die onmoontlike as Hy sê: selfde gesinheid as Jesus van volmaakte oorgawe. Hy sal ons gewillig maak.
Hierdie woord gewillig beteken om die begeerte te hê om iets te doen, om die begeerte te hê om tot dade oor te gaan. Daar is nog 'n soortgelyke griekse woord maar dit beteken bloot om die gesindheid te hê, hierdie woord beteken nie net om so te voel nie, maar om dit te wil doen ook!
As ons ons geregtigheid, ons een wees met Vader in Jesus glo, gaan Hy ons lus maak om dinge te doen wat ons nog nooit voor lus was nie. Hy gaan jou lus maak om jou geld weg te gee sonder vrees. Hy gaan jou lus maak om jou tyd anders te spandeer, omdat Hy jou vry maak van die vrese wat jy het, jy moet so lank werk om self te sorg ens….
Begin bid, dan sal jy antwoord kry, dit sal jou dalk nou bietjie bang maak, maar as jy aanhy staan in God se teenwoordigheid hierdie verhouding geniet, gaan Hy jou gewillig maak om sy wil te doen.
Ons staan nie meer onder die wet nie, ons gee nie prys uit dwang nie. ons het nuwe harte, geregtig, God ons Vader sal ons inspireer om onsself en wat ons het te gee soos Hy wil. Nie soos jy dink of ander voorskryf nie, vir elkeen sal dit anders wees.
Bekwaam: beteken om te doen: energo, om reeds in aksie te wees.
God beplan om ons deur Sy Gees te aktiveer, met Sy energie.
Baie van ons raak moeg goedgedoen. Want ons doen dit uit eie krag, en daar is dikwels nie reaksie op ons welsynswerk nie. Die Here maak ons vry, Hy sê ons kan met Sy krag werk, dis 'n krag wat nie nog moet kom, of aangeskakel word nie, dis reeds daar!
Jesus het nie met lang gesig aarde toe gekom om homself te offer nie, maar met 'n wil, 'n begeerte, en energie wat uit Sy Godheid straal.
Ons Vader kan ons weer lus maak vir RSA en sy uitdagings hierdie nagmaal. Gaan haal jou gesindheid by Hom.
Agv Jesus se oorgawe het God Hom verhoog bo alle name.
In ons oorgawe sal ons ook verhoog word. Nie noodwendig rykdom en roem, maar verseker verhoogde vrede, verhoogde vreugde en blydskap, verhoogde rykdom in die seeninge van die Gees.
Ons sal al meer ons eenheid met Jesus beleef, al meer soos hemelburgers voel, en al minder soos bedreigde RSA burgers.